
285. Τροποποίηση και συμπλήρωση ορισμένων διατάξεων του 

Π.Δ/τος 99/1977 «περί Κωδικός Φορολογικών Στοιχείων» 
όπως ισχύει. 1 

286. Διαγωνισμός για την πλήρωση θέσεων δοκίμων Εισηγητών 

του Συμβουλίου της Επικράτειας. 2 

287. Προσαρμογή της Ελληνικής νομοθεσίας προς τις διατάξεις 
της οδηγίας 87/601/ΕΟΚ του Συμβουλίου των Ευρωπαϊ¬ 
κών Κοινοτήτων «για τους ναύλους των τακτικών αεροπορι¬ 


κών γραμμών μεταξύ των κρατών μελών». 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση της σελίδας 1224 του Ν. 1842 (ΦΕΚ 95/Α'/ 
14.4.1989). 4 

ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 285 (1) 


Τροποποίηση και συμπλήρωση ορισμένων διατάξεων του Π.Δ/τος 99/ 
1977 «περί Κώδικος Φορολογικών Στοιχείων» όπως ισχύει. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 1 του άρθρου 60 του Ν. 12/1975 
«περί τροποποιήσεως και συμπληρώσεως φορολογικών και άλλων τι- 
νών συναφών διατάξεων» (ΦΕΚ 34/Α'). 

2. Τις διατάξεις της παραγράφου 2 του άρθρου 57 του Ν. 1642/ 
1986 «Για την εφαρμογή του Φόρου Προστιθέμενης Αξίας και άλλες 
διατάξεις» (ΦΕΚ 125/Α'). 

3. Τη γνωμοδότηση της Επιτροπής Λογιστικών Βιβλίων αριθ. 1/ 
1989. 

4. Τη γνωμοδότηση του Συμβουλίου της Επικράτειας αριθμ. 241/ 
1989, με πρόταση του Πρόεδρου της Κυβερνήσεως και του Υπουργού 
Οικονομικών, αποφασίζουμε: 

Άρθρο 1 

Υπόχρεοι σε τήρηση βιβλίων και στοιχείων. Ένταξη επιτηδευματιών 
σε κατηγορίες τήρησης βιβλίων. 

1. Το δεύτερο εδάφιο της παραγράφου 5 του άρθρου 1 του Ν.Δ, 99/ 
1977 (Α’ 34) αντικαθίσταται ως εξής: 

«Τα πρόσωπα αυτά, εκτός από το Δημόσιο, έχουν και τις λοιπές υπο¬ 
χρεώσεις, που προβλέπονται από τον Κώδικα αυτό για τους επιτηδευ- 
ματίες, για τις δραστηριότητές τους που υπάγονται στο Φόρο Προστιθέ¬ 
μενης Αξίας». 

2. Η παράγραφος 1 του άρθρου 3 του Ν.Δ. 99/1977 αντικαθίσταται 
ως εξής: 


«1. Οι επιτηδευματίες εντάσσονται σε μια από τις παρακάτω κατηγο¬ 
ρίες τήρησης βιβλίων, ανάλογα με το ποσό των ετήσιων ακαθάριστων 
εσόδων τους κατά την προηγούμενη διαχειριστική περίοδο. Αν η προη¬ 
γούμενη διαχειριστική περίοδος είναι μικρότερη ή μεγαλύτερη του δω¬ 
δεκαμήνου τα ετήσια ακαθάριστα έσοδα, για την εφαρμογή των διατά¬ 
ξεων του παρόντος Κώδικα, εξευρίσκονται με αναγωγή. Επί πωλήσεως 
αγαθών για λογαριασμό τρίτου ως ακαθάριστο έσοδο για την τήρηση 
βιβλίων θεωρείται η αξία των αγαθών που πουλήθηκαν. 


Κατηγορίες βιβλίων 

Όρια 

ακαθάριστων εσόδων 

Πρώτη μέχρι και 

δρχ· 

6.000.000 

Δεύτερη μέχρι και 

δρχ· 

80.000.000 

Τρίτη άνω των 

δρχ· 

80.000.000 


Τα πιο πάνω όρια ακαθάριστων εσόδων, καθώς και τα όρια ακαθάρι¬ 
στων εσόδων της παραγράφου 6 του άρθρου 1, των παραγράφων 2 (πε¬ 
ρίπτωση Δ) και 4 του άρθρου αυτού, των παραγράφων 1, 2, 4 και 5 του 
άρθρου 8 και της παραγράφου 4 του άρθρου 42, τιμαριθμοποιούνται 
κάθε έτος, με βάση το δείκτη τιμών καταναλωτή που εξάγεται από την 
Εθνική Στατιστική Υπηρεσία της Ελλάδος για το δωδεκάμηνο που λή¬ 
γει την 30η Νοεμβρίου τρυ προηγούμενου έτους. Τα νέα όρια ακαθάρι¬ 
στων εσόδων που προκύπτουν από την τιμαριθμοποίηση αυτή προσδιο¬ 
ρίζονται με απόφαση του Υπουργού Οικονομικών, που δημοσιεύεται 
στην Εφημερίδα της Κυβερνήσεως, και στρογγυλοποιούνται (προς τα 
πάνω ή προς τα κάτω) στην πλ,ησιέστερη δεκάδα χιλιάδων ή εκατομμύ¬ 
ριο ή δεκάδα εκατομμυρίων, κατά περίπτωση. 

3. Οι περιπτώσεις Α, Β και Ε της παραγράφου 2 του άρθρου 3 του 
Π.Δ. 99/1977 αντικαθίστανται ως εξής: 

«Α) Στην τρίτη κατηγορία, ανεξάρτητα από το ποσό των ετήσιων 
ακαθάριστων εσόδων τους, οι ημεδαπές και αλλοδαπές ανώνυμες και 
περιορισμένης ευθύνης εταιρείες. Κατ’ εξαίρεση μπορούν να τηρήσουν 
βιβλία δεύτερης κατηγορίας, αν υποχρεούνται στην τήρηση βιβλίων τρί¬ 
της κατηγορίας, οι αλλοδαπές γενικά επιχειρήσεις που εγκαθίστανται 
στην Ελλάδα με βάση τις διατάξεις των Α.Ν. 89/1967 και 378/ 
1968, καθώς και τα υποκαταστήματα των αλλοδαπών αεροπορικών 
επιχειρήσεων που λειτουργούν στην Ελλάδα και απαλλάσσονται από τη 
Φορολογία εισοδήματος με τον όρο της αμοιβαιότητας. 

Β) Στην πρώτη κατηγορία, ανεξάρτητα από το ποσό των ετήσιων 
ακαθάριστων εσόδων του από την πώληση αγαθών και την παροχή 
υπηρεσιών, ο εκμεταλλευτής περιπτέρου. Στην περίπτωση που ο επιτη- 
δευματίας αυτός διατηρεί και δεύτερο κλάδο πώλησης άλλων αγαθών, 
που εντάσσεται σε κατηγορία τήρησης βιβλίων όχι κατώτερη της δεύτε¬ 
ρης, ή παροχής υπηρεσιών, εφαρμόζονται αναλόγως οι διατάξεις του 
δεύτερου εδαφίου της περίπτωσης Δ. ,. 

Ε) Στην κατηγορία που αντιστοιχεί στα ετήσια ακαθάριστα έσοδά 
του, όχι όμως σε κατηγορία ανώτερη της δεύτερης: α) ο οπωρολαχανέ¬ 
μπορος, β) ο πρατηριούχος χονδρικής πώλησης τσιγάρων, γ) ο ,πρατη- 
ριούχος καυσίμων και λιπαντικών αυτοκινήτων, δ) ο πωλητής αποκλει¬ 
στικά φωτιστικού οινοπνεύματος και ε) ο πωλητής πετρελαιοειδών, ως 

αντιπρόσωπος εταιρείας διανομής των ειδών αυτών. 

Στην περίπτωση που επιτηδευματίας, από τους πιο πάνω, διατηρεί 
και δεύτερο κλάδο πώλησης άλλων αγαθών, που εντάσσεται σε κατηγο¬ 
ρία τήρησης βιβλίων όχι κατώτερη της δεύτερης, ή παροχής υπηρε¬ 
σιών, εφαρμόζονται αναλόγως οΐ διατάξεις του δεύτερου και του τρίτου 
εδαφίου της περίπτωσης Δ και τηρούνται βιβλία δεύτερης κατηγορίας 
και για τον πρώτο κλάδο». 

Άρθρο 2 
Βιβλίο αποθήκης 

Οι παράγραφοι 1, 2, 4 εδάφιο πρώτο και 5 του άρθρου 8 του Π.Δ. 
99/197, αντικαθίστανται ως εξής: 

«1.0 επιτηδευματίας που πωλεί αγαθά για δικό του λογαριασμό 
χονδρικώς ή κατά κύριο λόγο χονδρικώς, εφόσον κατά την προηγού¬ 
μενη διαχειριστική περίοδο τα ετήσια ακαθάριστα έσοδά του από χονδρι¬ 
κές πωλήσεις ξεπέρασαν το ποσό των 140.000.000 δραχμών, τηρεί 
βιβλίο αποθήκης κατ’ είδος, ποσότητα και αξία κατά την εισαγωγή και 
εξαγωγή. 

2. Ο επιτηδευματίας που πωλεί αγαθά για δικό του λογαριασμό λια- 
νικώς ή κατά κύριο λόγο λιανικώς, αν κατά την προηγούμενη διαχειρι¬ 
στική περίοδο το σύνολο των ετήσιων ακαθάριστων εσόδων του ξεπέ- 
ρασε το ποσό των 200.000.000 δραχμών, τηρεί βιβλίο αποθήκης κατ’ 
είδος, ποσότητα και αξία κατά την εισαγωγή, της εξαγωγής προσδιορι¬ 
ζόμενης με την απογραφή, αν όμως το σύνολο των εσόδων αυτών ξεπέ- 
ρασε το ποσό των 250.000.000 δραχμών, τηρεί βιβλίο αποθήκης κατ’ 
είδος, ποσότητα και αξία κατά την εισαγωγή και εξαγωγή. 

4. Ο επιτηδευματίας που πωλεί αγαθά μετά από προηγούμενη επε¬ 
ξεργασία, εφόσον κατά την προηγούμενη διαχειριστική περίοδο το σύ¬ 
νολο των ετήσιων ακαθάριστων εσόδων του ξεπέρασε το ποσό των 
140.000.000 δραχμών, τηρεί βιβλίο αποθήκης: α) πρώτων υλών, β) 
βοηθητικών υλών, γ) καυσίμων, δ) ειδών συσκευασίας, ε) έτοιμων προ¬ 
ϊόντων και στ) υποπροϊόντων, στο οποίο καταχωρούνται για κάθε αγαθό 
οι αγορές και πωλήσεις κατ’ είδος, ποσότητα και αξία και η εντός και 
εκτός της επιχείρησης ποσοτική διακίνηση κατ’ είδος και ποσότητα. 

5. Βιβλίο αποθήκης, κατά τα οριζόμενα από την προηγούμενη παρά¬ 
γραφο τηρεί επίσης: α) ο επιτηδευματίας που ενεργεί επεξεργασία απο¬ 
κλειστικά για λογαριασμό τρίτων, εφόσον κατά την προηγούμενη δια¬ 
χειριστική περίοδο τα' ετήσια ακαθάριστα έσοδά του από την επεξεργα¬ 
σία ξεπέρασαν το ποσό των 140.000.000 δραχμών και β) ο επιτηδευ- 
ματίας που ενεργεί επεξεργασία για δικό του λογαριασμό και για λογα¬ 
ριασμό τρίτων, εφόσον κατά την προηγούμενη διαχειριστική περίοδο το 
σύνολο των ετήσιων ακαθάριστων εσόδων του ξεπέρασε το ποσό των 
140.000.000 δραχμών. 

Οι πρώτες ύλες και τα παραγόμενα έτοιμα προϊόντα των τρίτων πα- 
ρακολουθούνται διακεκριμένα τουλάχιστον κατ’ είδος και ποσότητα». 

Άρθρο 3 

Χρόνος ενημέρωσης βιβλίων 

1. Το δεύτερο εδάφιο της παραγράφου 2. του άρθρου 11 του Π.Δ. 
99/1977 αντικαθίσταται ως εξής: 

«Το ένα αντίτυπο του φύλλου αυτού αποστέλλεται στο Κεντρικό το 
αργότερο εντός πέντε (5) ημερών για τη διενέργεια των εγγραφών στα 
βιβλία του». 

2. Οι παράγραφοι 1, 2 και 3 του άρθρου 17 αντικαθίστανται ως 

εξής: ... 

«1. Η καταχώρηση των εγγραφών στο βιβλίο αγορών γίνεται το 
βραδύτερο εντός 1(1 ημερών από την έκδοση ή λήψη του στοιχείου αγο¬ 
ράς, κατά περίπτωση. 

2. Η καταχώρηση των εγγραφών στο βιβλίο εσόδων - εξόδων γίνε¬ 
ται το βραδύτερο εντός 10 ημερών από την έκδοση ή λήψη των στοι¬ 
χείων εσόδων ή εξόδων, κατά περίπτωση. 

3. Η καταχώρηση των εγγραφών στο συγκεντρωτικό ημερολόγιο, αν 
τα βιβλία τηρούνται κατά το κλασικό σύστημα ή κατά το σύστημα ημε¬ 
ρολογίου - καθολικού, και στα αναλυτικά ημερολόγια, αν τα βιβλία τη¬ 
ρούνται κατά το συγκεντρωτικό σύστημα, γίνεται το βραδύτερο εντός 5 
ημερών: 

α) Για τις εισπράξεις και πληρωμές από τη διενέργειά τους. 

β) Για τις αγορές από την έκδοση ή τη λήψη του κατά περίπτωση 
στοιχείου αγοράς. 

γ) Για τις πωλήσεις από την έκδοση του κατά περίπτωση στοιχείου 
πώλησης. 


δ) Για τις διάφορες πράξεις από την έκδοση ή τη λήψη του κατά περί¬ 
πτωση στοιχείου αξίας ή από τη διενέργεια της πράξης». 

Άρθρο 4 

Υποβολή φορολογικών στοιχείων για τα τιμολόγια 

1. Το δεύτερο εδάφιο της περίπτωσης β της παραγράφου 1 του άρ¬ 
θρου 32 του Π.Δ. 99/1977 αντικαθίσταται ως εξής: 

«Στην ατομική κατάσταση αναγράφονται τα πλήρη στοιχεία του αγο¬ 
ραστή ή πελάτη (ονοματεπώνυμο ή επωνυμία, επάγγελμα και διεύ¬ 
θυνση), ο αύξων αριθμός κάθε τιμολογίου αξίας πάνω από 6.000 δραχ¬ 
μές, προκειμένου για πώληση αγαθών και 3.000 δραχμές προκειμένου 
για παροχή υπηρεσιών, ο συνολικός αριθμός των τιμολογίων αυτών και 
η συνολική τους αξία, ο αύξων αριθμός κάθε πιστωτικού σημειώματος, 
ο συνολικός αριθμός αυτών και η συνολική αξία τους, καθώς και η δια¬ 
φορά μεταξύ της συνολικής αξίας των τιμολογίων και της συνολικής 
αξίας των πιστωτικών σημειωμάτων». 

2. Το πρώτο εδάφιο της παραγράφου 1 του άρθρου 44 του Π.Δ. 99/ 
1977 αντικαθίσταται ως εξής: «Επιφυλασσομένων των διατάξεων των 
παραγράφων 10 και 11 του άρθρου 45 του παρόντος Κώδικα, χωρίς 
έγκριση του Υπουργού Οικονομικών, καμιά άλλη - πλην του Προϊστα¬ 
μένου Δημόσιας Οικονομικής Υπηρεσίας - δημόσια, δημοτική, κοινο¬ 
τική αρχή ή νομικό πρόσωπο δημοσίου δικαίου, οργανισμός κ.λπ. δι¬ 
καιούται να λαμβάνει γνώση των βιβλίων και στοιχείων που ορίζονται 
από τον παρόντα Κώδικα». 

3. Η περίπτωση (α) του πρώτου εδαφίου της παραγράφου 2 του άρ¬ 
θρου 45 του Π.Δ. 99/1977 αντικαθίσταται ως εξής: 

«α) Να απαλλάσσει τον υπόχρεο σε έκδοση αποδείξεων ή δελτίων 
αποστολής, κατά περίπτωση, των παραγράφων 4 του άρθρου 19 και 3 
του άρθρου 20 του παρόντος Κώδικα, διατηρούμενης της υποχρέωσης 
τήρησης των βιβλίων ή καταστάσεων που ορίζονται από τις παραγρά¬ 
φους αυτές, αντίστοιχα». 

Άρθρο 5 
Έναρξη ισχύος 

Η ισχύς των διατάξεων του παρόντος Προεδρικού Διατάγματος αρ¬ 
χίζει: 

1. Των διατάξεων των παραγράφων 1 και 2 του άρθρου 1 και της 
παραγράφου 1 του άρθρου 4 από την 1η Ιανουάριου 1990. 

2. Των λοιπών διατάξεων από τη δημοσίευση του παρόντος στην 
Εφημερίδα της Κυβερνήσεως. 

Στον Υπουργό Οικονομικών, αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 18 Μαΐου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

,. Ο ΠΡΩΘΥΠΟΥΡΓΟΣ 

, , ΑΝΔΡΕΑΣ γ. παπανδρεου 

• Ο ΥΠΟΥΡΓΟΣ ΟΙΚΟΝΟΜΙΚΟΝ 

ΔΗΜΗΤΡΗΣ ΤΣΟΒΟΛΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 286 (2) 

Διαγωνισμός για την πλήρωση θέσεων δοκίμων Εισηγητών του Συμ¬ 
βουλίου της Επικράτειας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 111 παράγραφος 1 και 2 του Νόμου 1756/1988 με 
τίτλο «Κώδικας οργανισμού δικαστηρίων και κατάσταση δικαστικών 
λειτουργών» (ΦΕΚ 35). 

2. Σύμφωνη γνωμοδότηση της Ολομέλειας του Συμβουλίου της Επι¬ 
κράτειας διατυπωθείσα στα πρακτικά 20 έως και 23 του έτους 1988. 

Με πρόταση του Υπουργού Δικαιοσύνης, αποφασίζουμε: 

Άρθρο 1 

Προκήρυξη διαγωνισμού 

1. Για την πλήρωση των θέσεων δοκίμων Εισηγητών του Συμβου¬ 
λίου της Επικράτειας, οι οποίες ορίζονται κατά τη διαδικασία του άρ- 

θρου 111 παράγραφος 1 του Κώδικα οργανισμού δικαστηρίων και κα¬ 
τάστασης δικαστικών λειτουργών (Ν, 1756/1988) διενεργείται δια¬ 
γωνισμός που προκηρύσσεται με απόφαση του Υπουργού Δικαιοσύνης 
μετά από πρόταση του Προέδρου του Συμβουλίου της Επικράτειας. 

2. Η προκήρυξη, η οποία αναφέρει τον αριθμό των θέσεων και την 
ημέρα ενάρξεως του διαγωνισμού, δημοσιεύεται στην Εφημερίδα της 
Κυβερνήσεως, σε τρεις ημερήσιες εφημερίδες της Πρωτεύουσας και μία 
της Θεσσαλονίκης και τοιχοκολλάται στο κατάστημα του Συμβουλίου 
της Επικράτειας. Η τελευταία δημοσίευση πρέπει να γίνεται τρεις του¬ 
λάχιστον μήνες πριν από την οριζόμενη ημερομηνία ενάρξεως του δια¬ 
γωνισμού. Ευρύτερη γνωστοποίηση του διαγωνισμού μπορεί να γίνει με 
τα μέσα μαζικής ενημέρωσης και με κάθε άλλο πρόσφορο τρόπο πριν 
από τη λήξη της προθεσμίας υποβολής αιτήσεων συμμετοχής στο δια¬ 
γωνισμό. 

-3. Ο διαγωνισμός διεξάγεται στο κατάστημα του Συμβουλίου της 
Επικράτειας. 

Άρθρο 2 

Επιτροπή διαγωνισμού 

1. Η εξέταση των υποψηφίων γίνεται από τριμελή Επιτροπή αποτε- 
λούμενη από Αντιπροέδρους και Συμβούλους Επικράτειας. Γραμματέας 
της Επιτροπής ορίζεται υπάλληλος της Γραμματείας του Συμβουλίου 
της Επικράτειας με βαθμό α'. 

2. Τα μέλη της Επιτροπής, ο γραμματέας και οι αναπληρωτές τους ■ 
ορίζονται με πράξη του Προέδρου του Συμβουλίου της Επικράτειας που 
τοιχοκολλάται στο κατάστημα του Δικαστηρίου δεκαπέντε τουλάχιστον 
ημέρες πριν από την έναρξη του διαγωνισμού. 

3. Εάν υπάρχει ανάγκη εξετάσεως υποψηφίων σε ξένη γλώσσα που 
δεν είναι γνωστή σε δύο τουλάχιστον μέλη της Επιτροπής, ο Πρόεδρος 
του Συμβουλίου της Επικράτειας ορίζει ένα ή δύο κατά περίπτωση Συμ¬ 
βούλους, Παρέδρους ή Εισηγητές ως ειδικούς εξεταστές. 

4. Δεν επιτρέπεται να συμμετέχει ως μέλος, ειδικός εξεταστής ή 
γραμματέας της Επιτροπής συγγενής διαγωνιζομένου μέχρι και του τε¬ 
τάρτου βαθμού ή πρόσωπο που έχει ιδιαίτερη φιλία ή έχθρα με διαγωνι- 
ζόμενο. 

5. Η Επιτροπή του διαγωνισμού προεδρεύεται από το ανώτερο ή αρ¬ 
χαιότερο στο βαθμό μέλος και αποφασίζει κατά πλειοψηφία για όλα τα 
θέματα που αφορούν τη διαξεγωγή του διαγωνισμού. 

Άρθρο 3 

Υποψήφιοι 

Στο διαγωνισμό έχουν δικαίωμα συμμετοχής: α) δικαστικοί λειτουρ¬ 
γοί, β) δικηγόροι με διετή δικηγορία γ) πτυχιούχοι νομικού τμήματος 
ανωτάτου εκπαιδευτικού ιδρύματος της ημεδαπής ή.ισοτίμου της αλλο¬ 
δαπής, εφόσον έχουν ευδόκιμη άσκηση στο Συμβούλιο της Επικράτειας 
που βεβαιώνεται με το πιστοποιητικό του άρθρου 22 παράγραφος 2 του 
παρόντος ή εφόσον είναι κάτοχοι διδακτορικού διπλώματος νομικών ή 
πολιτικών επιστημών ή κάτοχοι διπλώματος μεταπτυχιακών νομικών 
σπουδών που απονέμεται από ανώτατο εκπαιδευτικό ίδρυμα της ημεδα¬ 
πής ή ισότιμο της αλλοδαπής μετά από παρακολούθηση τουλάχιστον 
ενός έτους μεταπτυχιακών μαθημάτων και ειδικές εξετάσεις, δ) δικα¬ 
στικοί ή διοικητικοί υπάλληλοι ή υπάλληλοι νομικών προσώπων δημο¬ 
σίου δικαίου κατηγορίας Π.Ε. με τριετή υπηρεσία από τη λήψη του πτυ¬ 
χίου νομικού τμήματος και ε) μαθητές ή απόφοιτοι του Τμήματος Διοι¬ 
κητικής Δικαιοσύνης της Εθνικής Σχολής Δημόσιας Διοίκησης. 

Άρθρο 4 

Υποβολή αιτήσεως συμμετοχής 

1. Οι ενδιαφερόμενοι να μετάσχουν στο διαγωνισμό, υποβάλλουν στη 
Γραμματεία του Συμβουλίου της Επικράτειας, δεκαπέντε τουλάχιστον 
πλήρεις ημέρες πριν από την έναρξη του διαγωνισμού, αίτηση με τα νό¬ 
μιμα δικαιολογητικά απευθυνόμενη στον Πρόεδρο του Συμβουλίου της 
Επικράτειας. Τα δικαιολογητικά αυτά ορίζονται στην προκήρυξη. 

2. Στην αίτηση συμμετοχής αναγράφοναι το όνομα, το επώνυμο και 
τα ονόματα του πατέρα και της μητέρας του υποψηφίου και σημειώνεται 
η διεύθυνση κατοικίας του. 

Άρθρο 5 

Έλεγχος δικαιολογητικών 

1. Η επιτροπή του διαγωνισμού συνέρχεται μέσα σε πέντε ημέρες από 
τη λήξη της προθεσμίας του προηγούμενου άρθρου και αφού ελέγξει τις 


αιτήσεις συμμετοχής και τα δικαιολογητικά, καταρτίζει πίνακα στον 
οποίο καταχωρούνται με αλφαβητική σειρά οι υποψήφιοι που έχουν τα 
τυπικά προσόντα. Οι υπόλοιποι αποκλείονται με ειδικώς αιτιολογημένη 
απόφαση της Επιτροπής, που τους επιδίδεται με τη φροντίδα του γραμ¬ 
ματέα της. Ο παραπάνω πίνακας καθώς και ο πίνακας των αποκλεισμέ¬ 
νων από το διαγωνισμό τοιχοκολλώνται στο κατάστημα του Συμβου¬ 
λίου της Επικράτειας. 

2. Οι υποψήφιοι των οποίων οι αιτήσεις έγιναν δεκτές καλούνται να 
εξετασθούν με το πρόγραμμα του διαγωνισμού που καταρτίζεται από 
την Επιτροπή και τοιχοκολλάται δύο ημέρες πριν από την έναρξη του 
διαγωνισμού στο Κατάστημα του Συμβουλίου της Επικράτειας. 

Άρθρο 6 
Εξεταστέα ύλη 

1. Η εξεταστέα ύλη περιλαμβάνει τα εξής μαθήματα: 

α) Συνταγματικό δίκαιο (Έννοια και μορφές του Κράτους. Έννοια 
και βάσεις της πολιτικής εξουσίας. Ιστορία των πολιτικών θεωριών, Σύ¬ 
νταγμα, έννοια και διακρίσεις. Συνταγματική εξουσία. Διάκριση λει¬ 
τουργιών και εξουσιών. Οργάνωση του Κράτους. Πολιτικά, ατομικά 
και κοινωνικά δικαιώματα. Ιστορία των Ελληνικών Συνταγμάτων - Ερ¬ 
μηνεία του ισχύοντος Συντάγματος). 

β) Διοικητικό Δίκαιο (Έννοια και μορφές Διοικήσεως. Δημόσια υπη¬ 
ρεσία. Οργάνωση της Διοικήσεως, αποκέντρωση, αυτοδιοίκηση, διοικη¬ 
τική δράση. Συντονισμός, προγραμματισμός και έλεγχος της διοικητι¬ 
κής δράσης. Κανονιστική αρμοδιότητα της Διοικήσεως. Ατομικές διοι¬ 
κητικές πράξεις. Διοικητικές Συμβάσεις. Προσωπικό της Διοικήσεως. 
Υπαλληλικό δίκαιο. Δημόσια κτήση. Αναγκαστική απαλλοτρίωση. Σχέ¬ 
δια πόλεων. Προστασία Περιβάλλοντος. Αστική ευθύνη του Κράτους. 
Δικαστικός έλεγχος της Διοικήσεως. Διοικητικές διαφορές. Διοικητικά 
δικαστήρια και δικονομία. Διοικητική εκτέλεση). 

γ) Φορολογικό και δημοσιονομικό δίκαιο (Έννοια και διακρίσεις των 
φόρων, τελών και δασμών. Γενικές αρχές του φορολογικού δικαίου. Το 
ελληνικό φορολογικό σύστημα. Δημόσια έσοδα.' Δημόσιες δαπάνες. 
Προϋπολογισμός). , 

δ) Αστικό Δίκαιο (Γενικές αρχές. Ενοχικό δίκαιο. Γενικό και Ειδικό. 
Εμπράγματο δίκαιο. Στοιχεία Οικογενειακού και,. Κληρονομικού δι¬ 
καίου). 

ε) Πολιτική Δικονομία. 

στ) Βασικές έννοιες και γενικές αρχές του δικαίου της κοινωνικής 
ασφαλίσεως. 

ζ) Στοιχεία εργατικού δικαίου (Ρύθμιση εργατικών σχέσεων. Συλλο¬ 
γικές συμβάσεις και διαφορές). 

η) Στοιχεία Δημοσίου Διεθνούς Δικαίου (Υποκείμενα του Διεθνούς Δι¬ 
καίου. Διεθνείς Οργανισμοί, Διεθνείς Συμβάσεις, Διεθνής ευθύνη. Διε¬ 
θνείς διαφορές, μέσα επιλύσεως. Ευρωπαϊκή Σύμβαση Δικαιωμάτων 
του Ανθρώπου). 

θ) Στοιχεία δικαίου Ευρωπαϊκών Κοινοτήτων. (Πηγές, Όργανα. 
Σχέση κοινοτικής και εθνικής έννομης τάξεως. Κοινοτικές ελευθερίες. 
Σύστημα δικαστικής προστασίας). 

ι) Στοιχειά Εμπορικού Δικαίου. (Εμπορικές πράξεις. Έμποροι. 
Εμπορικές Εταιρείες. Πιστωτικοί τίτλοι. Σήματα και Αθέμιτος ανταγω¬ 
νισμός. Ναυτικό και Πτωχευτικό Δίκαιο). 

2) Οι υποψήφιοι εξετάζονται υποχρεωτικά σε μία από τις γλώσσες 
αγγλική, γαλλική, γερμανική ή ιταλική, προαιρετικά δε και σε άλλη ή 
άλλες από τις γλώσσες αυτές. 

3) Η επιλογή της γλώσσας που εξετάζεται υποχρεωτικά ή προαιρε¬ 
τικά γίνεται με δήλωση του υποψηφίου κατά την υποβολή της αιτήσεως 
συμμετοχής στο διαγωνισμό. 

Άρθρο 7 
Βαθμολογία 

Η ικανότητα των εξεταζομένων βαθμολογείται από κάθε μέλος της 
επιτροπής με τους εξής βαθμούς και αριθμούς: 

Άριστα: 14 και 15 

Λίαν Καλώς: 11, 12 και 13 

Καλώς: 8, 9 και 10 , 

Σχεδόν Καλώς: 5, 6 και 7 
Μετρίως: 2, 3 και 4 

Κακώς: 0 και 1. 

Άρθρο 8 

Στάδια διαγωνισμού 

Η εξέταση των διαγωνιζομένων διεξάγεται σε δύο στάδια, προκριμα¬ 
τικό και τελικό. 

Άρθρο 9 

Προκριματικό στάδιο 

1. Το προκριματικό στάδιο περιλαμβάνει γραπτή εξέταση α) σε θέμα 
του διοικητικού και συνταγματικού δικαίου, β) στην ξένη γλώσσα που 
έχει επιλέξει ο υποψήφιος και γ) σε θέμα γενικότερης νομικής παιδείας. 

2. Το θέμα του διοικητικού και συνταγματικού δικαίου λαμβάνεται 
από την ύλη του άρθρου 6 του παρόντος. Η εξέταση στην ξένη γλώσσα 
συνίσταται σε γραφή καθ’ υπαγόρευση κειμένου 25 έως 30 στίχων από 
νομικό σύγγραμμα της γλώσσας αυτής και μετάφρασή του στα ελλη¬ 
νικά και σε μετάφραση από τα ελληνικά στην ίδια γλώσσα 10 στίχων 
απλού κειμένου. Το θέμα γενικότερης νομικής παιδείας αποβλέπει κυ¬ 
ρίως στη διακρίβωση των αναλυτικών και συνθετικών ικανοτήτων του 
υποψηφίου στην ανάπτυξη του θέματος. 

3. Η εξέταση στην ξένη γλώσσα γίνεται, κατά περίπτωση, από την 
Επιτροπή ή τα δύο μέλη της που γνωρίζουν τη γλώσσα, από το μέλος 
της Επιτροπής που γνωρίζει τη γλώσσα και τον κατά το άρθρο 2 παρά¬ 
γραφος 3 ειδικό εξεταστή ή από τους δύο ειδικούς εξεταστές. 

Άρθρο 10 

1. Το θέμα του διοικητικού και συνταγματικού δικαίου είναι κοινό 
για όλους του υποψηφίους και καθορίζεται με κλήρο μεταξύ τριών θεμά¬ 
των που επιλέγει η Επιτροπή. Η κλήρωση διενεργείται από τον Πρόεδρο 
της Επιτροπής, παρουσία των εξεταζομένων. 

2. Τα προς μετάφραση κείμενα επιλέγονται, κατά περίπτωση, από 
την Επιτροπή ή τους ειδικούς εξεταστές. 

3. Στο θέμα γενικότερης νομικής παιδείας, οι υποψήφιοι επιλέγουν 
προς ανάπτυξη ένα από δύο θέματα που δίδονται από την Επιτροπή. 

4. Με την έναρξη της εξετάσεως απαγορεύεται στους εξεταζομένους 
κάθε επικοινωνία μεταξύ τους ή προς τα έξω. Επιτρέπεται σ’ αυτούς 
μόνο η χρήση των κειμένων των νόμων. Την εποπτεία ασκεί ένα από τα 
μέλη της Επιτροπής. 

5. Στους εξεταζομένους παρέχεται χρόνος τεσσάρων ωρών για το νο¬ 
μικό θέμα, τριών ωρών για το θέμα γενικότερης νομικής παιδείας και 
δύο ωρών για το θέμα της ξένης γλώσσας. Ο χρόνος υπολογίζεται από 
το τέλος της εκφωνήσεως του θέματος. Όταν συμπληρωθεί ο χρόνος, ο 
εξεταζόμενος οφείλει να παραδώσει το χειρόγραφό του, έστω και αν 
αυτό είναι ημιτελές. 

Άρθρο 11 

1. Υποψήφιος ο οποίος δεν προσήλθε, για οποιοδήποτε λόγο, κατά 
την έναρξη της εξετάσεως ενός από τα θέματα του προκριματικού στα¬ 
δίου, δεν μπορεί να μετάσχει σ’ αυτήν και αποκλείεται από το διαγωνι¬ 
σμό. 

2. Υποψήφιος που καταλαμβάνεται να αντιγράφει από μη επιτρεπό¬ 
μενο βιβλίο ή οποιοδήποτε χειρόγραφο, να χρησιμοποιεί σημειώσεις ή 
να συνεννοείται με άλλον υποψήφιο, αποβάλλεται από την αίθουσα και 
αποκλείεται από το διαγωνισμό. 

Άρθρο 12 

1. Οι υποψήφιοι αναπτύσσουν τα θέματα σε φύλλα χάρτου τα οποία 
παρέχει η Επιτροπή και φέρουν τη σφραγίδα του Συμβουλίου της Επι¬ 
κράτειας και μονογραφή του Προέδρου της Επιτροπής. 

2. Απαγορεύεται η αναγραφή στα φύλλα αυτά οποιουδήποτε ονόμα¬ 
τος ή άλλου διακριτικού σημείου. Παράβαση της απαγορεύσεως αυτής 
παρέχει στην Επιτροπή την εξουσία να βαθμολογήσει το θέμα με το 
βαθμό μηδέν. 

3. Το όνομα του εξεταζομένου γράφεται σε άλλο φύλλο χάρτου, το 
οποίο τοποθετείται σε φάκελο που φέρει επίσης τη σφραγίδα του Συμ¬ 
βουλίου της Επικράτειας και τη μονογραφή του Προέδρου της Επιτρο¬ 
πής. Ο φάκελος αυτός, αφού σφραγισθεί από τον υποψήφιο, επικολλάται 
στο φύλλο όπου έγινε η ανάπτυξη του θέματος και παραδίδεται στον 


Πρόεδρο της Επιτροπής, ο οποίος μονογράφει αμέσως μετά την τελευ¬ 
ταία λέξη του γραπτού. 

Άρθρο 13 

1. Τα μέλη της Επιτροπής βαθμολογούν χωριστά ο καθένας κάθε 
γραπτό, στο οποίο και σημειώνεται ο βαθμός. Μετά τη βαθμολόγηση 
από όλους τους εξεταστές ανοίγεται ο φάκελος και αναγράφεται δίπλα 
στο βαθμό το όνομα του υποψηφίου. 

2. Γίνονται δεκτοί στο τελικό στάδιο του διαγωνισμού οι υποψήφιοι 
που έχουν βαθμολογηθεί σε καθένα από τα δύο γραπτά θέματα του διοι- 
κητικού-συνταγματικού δικαίου και της υποχρεωτικής ξένης γλώσσας 
με βαθμό τουλάχιστον 8 και συγκέντρωσαν μέσο όρο βαθμολογίας στο 
προκριματικό στάδιο, κατά το άρθρο 14 παράγραφο 3, τουλάχιστον 8. 

3. Τα ονόματα των επιτυχόντων αναγράφονται σε πίνακα με αλφα¬ 
βητική σειρά, χωρίς να σημειώνεται ο βαθμός. Ο πίνακας τοιχοκολλά- 
ται στο κατάστημα του Συμβουλίου της Επικράτειας. 

Άρθρο 14 

Εξέταση σε άλλη ξένη γλώσσα 

1. Μετά τη δημοσίευση του πίνακα επιτυχόντων στο προκριματικό 
στάδιο, όσοι από τους επιτυχόντες έχουν δηλώσει ότι επιθυμούν να εξε- 
τασθούν και σε άλλη ξένη γλώσσα, εξετάζονται σ’ αυτήν. Κατά την εξέ¬ 
ταση αυτή εφαρμόζονται οι διατάξεις των άρθρων 9,10 παρ. 2, 4 και 5, 
11 παρ. 2, 12 και 13 παρ. 1. 

2. Εφόσον ο υποψήφιος επιτύχει σε μια ή περισσότερες προαιρετικές 
ξένες γλώσσες προστίθεται για κάθε μία από αυτές, από μία μονάδα στο 
βαθμό επιτυχίας της υποχρεωτικής ξένης γλώσσας, μέχρι τη συμπλή¬ 
ρωση του βαθμού 15. 

3. Το άθροισμα του βαθμού της προηγούμενης παραγράφου, του 
βαθμού του θέματος γενικότερης νομικής παιδείας και του διπλάσιου 
του βαθμού του θέματος διοικητικού και συνταγματικού δικαίου, διαι¬ 
ρούμενο δια τέσσερα, αποτελεί το βαθμό του προκριματικού σταδίου. 

Άρθρο 15 
Τελικό στάδιο 

Το τελικό στάδιο περιλαμβάνει δύο γραπτές εξετάσεις σε θέματα της 
ύλης που ορίζεται στο άρθρο 6 και προφορική εξέταση. 

Άρθρο 16 

Γραπτά θέματα τελικού σταδίου 

1. Τα γραπτά θέματα του τελικού σταδίου, τα οποία είναι κοινά για 
όλους τους υποψηφίους, επιλέγονται και διατυπώνονται από την Επι¬ 
τροπή. Τα θέματα αυτά πρέπει να συνδυάζουν γενικές γνώσεις από πε¬ 
ρισσότερα τμήματα της εξεταστέας ύλης, και πάντως, το ένα τουλάχι¬ 
στον πρέπει να περιλαμβάνει ύλη του Διοικητικού και συνταγματικού δι¬ 
καίου. 

2. Το καθένα από τα θέματα εξετάζεται σε διαφορετική ημέρα. 

3. Οι διατάξεις των άρθρων 10 παρ. 4 και 5, 11 παρ. 2, 12 και 13 
παρ. 1 εφαρμόζονται και στα γραπτά θέματα του τελικού σταδίου. 

4. Υποψήφιος που δεν προσήλθε για οποιοδήποτε λόγο κατά την 
έναρξη της εξετάσεως ενός από τα θέματα αυτά θεωρείται ότι βαθμολο¬ 
γήθηκε στο θέμα αυτό με μηδέν. 

5. Ο μέσος όρος της βαθμολογίας των δύο θεμάτων αποτελεί το 
βαθμό των γραπτών εξετάσεων του τελικού σταδίου. 

Άρθρο 17 
Προφορική εξέταση 

1. Οι υποψήφιοι καλούνται στην προφορική εξέταση κατά τη σειρά η 
οποία ορίζεται με κλήρο πριν από την έναρξη της εξετάσεως αυτής. 

Η κλήρωση διενεργείται από τον Πρόεδρο της Επιτροπής παρουσία 
των εξεταζομένων. Οι υποψήφιοι εξετάζονται σε δημόσια συνεδρίαση 
της Επιτροπής. Η εξέταση είναι λεπτομερής και γίνεται σε θέματα που 
τίθενται από την Επιτροπή, τα οποία προέρχονται από ολόκληρη την 
εξεταστέα ύλη του άρθρου 6 του παρόντος. Η εξέταση διαρκεί τουλάχι¬ 
στον μισή ώρα για κάθε υποψήφιο. 

2. Μετά την εξέταση κάθε υποψήφιου, τα μέλη της Επιτροπής βαθ¬ 
μολογούν μυστικά και ο καθένας χωριστά τον υποψήφιο. Ο μέσος όρος 

των τριών βαθμών αποτελεί την βαθμολογία της προφορικής εξετά- 
σεως. 

Άρθρο 18 

Καθορισμός τελικής βαθμολογίας 

1. Οι βαθμοί α) του προκριματικού σταδίου, β) των γραπτών εξετά¬ 
σεων του τελικού σταδίου και γ) της προφορικής εξετάσεως, αθροιζόμε¬ 
νοι και διαιρούμενοι δια του τρία, παρέχουν τον τελικό βαθμό του υπο¬ 
ψήφιου, θεωρείται επιτυχών στο διαγωνισμό ο υποψήφιος που έλαβε τε¬ 
λικό βαθμό τουλάχιστον 8, εφ’ όσον όμως το άθροισμα του βαθμού του 
θέματος διοικητικού και συνταγματικού δικαίου του προκριματικού 
σταδίου, του βαθμού των γραπτών εξετάσεων του τελικού σταδίου και 
του βαθμού της προφορικής εξετάσεως, διαιρούμενο δια τρία, παρέχει 
επίσης τον βαθμό 8. Η σειρά επιτυχίας των υποψηφίων κανονίζεται από 
τον τελικό βαθμό. 

2. Σε περίπτωση ισοβαθμίας γίνεται κλήρωση. 

Άρθρο 19 
Σειρά διορισμού 

1. Η σειρά διορισμού σε θέσεις δοκίμων Εισηγητών του Συμβουλίου 
της Επικράτειας, καθορίζεται από τη σειρά επιτυχίας στο διαγωνισμό. 

2. Η σειρά διορισμού μεταξύ των αποφοίτων του Τμήματος Διοικητι¬ 
κής Δικαιοσύνης της Εθνικής Σχολής Δημόσιας Διοίκησης και των επι- 
τυχόντων στον διενεργούμενο βάσει του διατάγματος αυτού ιδιαίτερο 
διαγωνισμό, καθορίζεται από το χρόνο καταρτίσεως των πινάκων επι- 
τυχόντων στην εξέταση που προβλέπει το άρθρο 22 παρ. 1 του Ν. 
1388/1983, όπως έχει τροποποιηθεί με το άρθρο 23 περ. η του Ν. 
1586/1986, και στον ιδιαίτερο διαγωνισμό αντίστοιχα. 

3. Εάν οι πίνακες επιτυχόντων καταρτίσθούν την ίδια ημέρα προη¬ 
γούνται κατά το διορισμό οι απόφοιτοι του Τμήματος Διοικητικής Δι¬ 
καιοσύνης της Εθνικής Σχολής Δημόσιας Διοίκησης. 

Άρθρο 20 

Άσκηση στο Συμβούλιο της Επικράτειας 
Διαδικασία εγγραφής - Επιτροπή ασκουμένων 

1. Οι ενδιαφερόμενοι να παρακολουθήσουν τις εργασίες του Συμβου¬ 
λίου της Επικράτειας καταθέσουν στη Γραμματεία του Δικαστηρίου, το 
αργότερο έως τις 30 Σεπτεμβρίου κάθε έτους, αίτηση που απευθύνεται 
στον Πρόεδρο του Συμβουλίου της Επικράτειας και συνοδεύεται από 
αντίγραφο πτυχίου νομικού τμήματος ανώτατου εκπαιδευτικού ιδρύμα¬ 
τος της ημεδαπής ή ισοτίμου της αλλοδαπής. 

2. Έως τις 10 Οκτωβρίου, Επιτροπή αποτελούμενη από τρεις Συμ¬ 
βούλους της Επικράτειας, που ορίζονται κατ’ έτος με πράξη του Προέ¬ 
δρου του Δικαστηρίου, ελέγχει τις αιτήσεις και κατανέμει τους ασκουμέ- 
νους μεταξύ των Παρέδρων. 

Άρθρο 21 

Καθήκοντα ασκουμένου 

Οι ασκούμενοι οφείλουν από τις 10 Οκτωβρίου έως το τέλος Ιουνίου 
του επομένου έτους να προσέρχονται τακτικά στο Συμβούλιο της Επι¬ 
κράτειας, επικουρούν τους Παρέδρους στην άσκηση των καθηκόντων 
τους και συντάσσουν εγγραφές εισηγήσεις στις υποθέσεις που τους ανα¬ 
τίθενται για επεξεργασία. 

Άρθρο 22 

Πιστοποιητικό ασκήσεως 

1. Έως τις 15 Σεπτεμβρίου οι Πάρεδροι υποβάλλουν στην προβλε- 
πόμενη από την παρ. 2 του άρθρου 20 Επιτροπή, εμπεριστατωμένη έκ¬ 
θεση για την επίδοση των ασκηθέντων. 

2. Έως το τέλος Σεπτεμβρίου η Επιτροπή, με βάση την έκθεση του 
Παρέδρου και την επίδοση του ασκουμένου στο φροντιστήριο που προ¬ 
βλέπει το άρθρο 23, αποφ'αίνεται για την ευδόκιμη ή μη άσκηση του 
ασκουμένου εκδίδοντας σχετικό πιστοποιητικό. 

3. Η Επιτροπή μπορεί να επιτρέψει την παρακολούθηση των εργα¬ 
σιών του Συμβουλίου και κατά το επόμενο δικαστικό έτος, εάν κρίνει ότι 
ο ασκούμενος έχει ανάγκη συμπληρωματικής ασκήσεως. 


4. Εάν ασκούμενος επιδείξει ανάρμοστη συμπεριφορά, μπορεί να δια¬ 
γράφει με απόφαση της Επιτροπής που λαμβάνεται μετά από ακρόασή 
του. 

Άρθρο 23 

Φροντιστήριο ασκουμένων 

1. Από τις 10 Οκτωβρίου κάθε έτους έως τις 30 Ιουνίου του επόμε¬ 
νου έτους, λειτουργεί στο Συμβούλιο της Επικράτειας φροντιστήριο 
ασκουμένων που τελεί υπό την εποπτεία της Επιτροπής ασκουμέ¬ 
νων. 

2. Η Επιτροπή ορίζει τα θέματα του φροντιστηρίου από την ύλη των 
εξεταζομένων μαθημάτων, καθώς και τους Παρέδρους που θα αναλά¬ 
βουν την ανάπτυξη τους και τη διεύθυνση των σχετικών συζητήσεων. 

3. Η παρακολούθηση των φροντιστηριακών μαθημάτων που πραγ¬ 
ματοποιούνται μία ή δύο φορές την εβδομάδα, είναι υποχρεωτική για 
τους ασκούμενους. Η προσέλευση καθώς και η επίδοσή τους, πιστο¬ 
ποιείται από τον Πάρεδρο που διευθύνει την συζήτηση. 

Άρθρο 24 

Μεταβατικές διατάξεις 

1. Κατά την πρώτη εφαρμογή του παρόντος διατάγματος η προθε¬ 
σμία της παραγράφου 1 του άρθρου 20 είναι δέκα ημέρες από τη δημο¬ 
σίευσή του στην Εφημερίδα της Κυβερνήσεως. 

2. Η Επιτροπή που θα συγκροτηθεί για το δικαστικό έτος 1988- 
1989 χορηγεί το κατά την παράγραφο 2 του άρθρου 22 πιστοποιητικό 
στους ασκουμένους του έτους αυτού καθώς και του δικαστικού έτους 
1986-1987. 

Στον Υπουργό Δικαιοσύνης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 18. Μαΐου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΓΙΑΝΝΗΣ ΣΚΟΥΛΑΡΙΚΗΣ , „ 

- -♦ - · 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 287 (3) 

Προσαρμογή της Ελληνικής νομοθεσίας προς τις διατάξεις της οδηγίας 

87/601/ΕΟΚ του Συμβουλίου των Ευρωπαϊκών Κοινοτήτων «για 

τους ναύλους των τακτικών αεροπορικών γραμμών μεταξύ των κρα¬ 
τών μελών». 

Ο ΠΡΟΕΔΡΟΣ . 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 4 του Ν. 1338/1983 «Εφαρμογή του Κοινοτικού Δι¬ 
καίου» (ΦΕΚ 34/Α’), όπως αυτό αντικαταστάθηκε με το άρθρο 6 
παρ. 4 του Ν. 1440/1984 «Συμμετοχή της Ελλάδας στο κεφάλαιο, 
στα αποθεματικά και στις προβλέψεις τη£ Ευρωπαϊκής Τράπεζας 
Επενδύσεων, στο κεφάλαιο της Ευρωπαϊκής Κοινότητας Άνθρακος 
και Χάλυβος και Οργανισμού Εφοδιασμού «ΕΥΡΑΤΟΜ» (ΦΕΚ 
70/Α') και τροποποιήθηκε με το άρθρο 7 του Ν. 1775/1988 
«Εταιρείες παροχής επιχειρηματικού κεφαλαίου και άλλες διατά¬ 
ξεις» (ΦΕΚ 101/Ά). 

β) Της Οδηγίας 87/601/ΕΟΚ του Συμβουλίου των Ευρωπαϊκών 
Κοινοτήτων «για του ναύλους των τακτικών αεροπορικών γραμμών 
μεταξύ των κρατών μελών». 

2. Την με αριθ. 210/1989 γνωμοδότηση του Συμβουλίου της Επι¬ 
κράτειας μετά από πρόταση των Υπουργών Εθνικής Οικονομίας και 
Μεταφορών και Επικοινωνιών, αποφασίζουμε: 

Άρθρο 1 

Σκοπός διατάγματος 

Σκοπός του παρόντος διατάγματος είναι η προσαρμογή της Ελ¬ 
ληνικής Νομοθεσίας προς τις διατάξεις της οδηγίας 87/601/ΕΟΚ 
του Συμβουλίου των Ευρωπαϊκών Κοινοτήτων «για τους ναύλους 
των τακτικών αεροπορικών γραμμών μεταξύ Κρατών - μελών» που 

δημοσιεύθηκε στην Ελληνική γλώσσα στην επίσημη εφημερίδα των 
Ευρωπαϊκών Κοινοτήτων (Αριθ. Ε374/12 της 31.12.87). 

Άρθρο 2 

Πεδίο Εφαρμογής και ορισμοί 

1. Το παρόν διάταγμα αφορά στα κριτήρια και τις διαδικασίες που 
πρέπει να ισχύουν για τον καθορισμό των τακτικών αεροπορικών 
ναύλων των δρομολογίων μεταξύ αεροδρομίου ενός κράτους μέλους 
και αεροδρομίου άλλου κράτους μέλους. 

2. Το παρόν διάταγμα δεν εφαρμόζεται στα υπερπόντια διαμερί¬ 
σματα που αναφέρονται στο άρθρο 227 παράγραφο 2 της συνθήκης 
της ΕΟΚ (άρθρο 1 οδηγίας 87/601/ΕΟΚ). 

Άρθρο 3 

Ορισμοί 

Για τους σκοπούς του παρόντος διατάγματος νοείται ως: 
α) Τακτικοί αεροπορικοί ναύλοι: η τιμή που πρέπει να καταβάλλεται 
στο οικείο εθνικό νόμισμα για τη μεταφορά επιβατών και αποσκευών 
με τακτικές αεροπορικές γραμμές και οι όροι εφαρμογής της εν 
λόγω τιμής συμπεριλαμβανομένων των αμοιβών και των όρων που 
προσφέρονται στους πράκτορες και άλλους μεσάζοντες. ' 

β) Ζώνη ελαστικότητας: η ζώνη τιμών όπως αναφέρεται στο άρθρο 
6, εντός της οποίας οι αεροπορικοί ναύλοι που πληρούν τις προϋπο¬ 
θέσεις του παραρτήματος 11 μπορούν να εγκριθούν αυτόματα από 
τις αρχές πολιτικής αεροπορίας. Τα όρια μιας ζώνης εκφράζονται ως 
ποσοστά του ναύλου αναφοράς. 

γ) Ναύλος αναφοράς: Ο κανονικός αεροπορικός ναύλος οικονομικής 
θέσης που χρεώνει ένας αερομεταφορέας τρίτης ή τέταρτης ελευθε¬ 
ρίας, στα εν λόγω δρομολόγια. Αν υπάρχουν περισσότεροι του ενός 
ναύλοι τέτοιου τύπου, λαμβάνεται ο μέσος όρος, εκτός αντιθέτου δι¬ 
μερούς συμφωνίας. Όπου δεν υπάρχει κανονικός ναύλος οικονομι¬ 
κής θέσης, λαμβάνεται ο κατώτατος πλήρως ελαστικός ναύλος. 

δ) Αερομεταφορέας: μια επιχείρηση αεροπορικών μεταφορών με 
έγκυρη άδεια λειτουργίας για την εκμετάλλευση τακτικών αεροπορι¬ 
κών γραμμών. 

ε) Αερομεταφορέας τρίτης ελευθερίας: Ένας αερομεταφορέας που 
έχει το δικαίωμα νά· αποβιβάζει ή να εκφορτώνει, στο έδαφος ενός 
άλλου κράτους, επιβάτες, εμπορεύματα και ταχυδρομείο που έχουν 
επιβιβαστεί ή φορτωθεί στο κράτος όπου είναι εγγεγραμμένος. 

στ) Αερομεταφορέας τέταρτης ελευθερίας: ένας αερομεταφορέας που 
έχει το δικαίωμα να. επιβιβάζει ή ναφορτώνει από άλλο κράτος, επι¬ 
βάτες, εμπορεύματα, και ταχυδρομείο για να τους αποβιβάσει ή να 
τα εκφορτώσει στο κράτος όπου είναι εγγεγραμμένος. 

ζ) Αερομεταφορέας πέμπτης ελευθερίας: ένας αερομεταφορέας που 
έχει το δικαίωμα να πραγματοποιεί αεροπορικές εμπορικές μεταφο¬ 
ρές επιβατών, εμπορευμάτων και ταχυδρομείου μεταξύ δύο κρατών 
εκτός από εκείνο που είναι εγγεγραμμένος, 
η) Κοινοτικός αερομεταφορέας: 

αα) Ένας αερομεταφορέας που έχει την κεντρική του διοίκηση και τον 
κύριο τόπο εργασιών του στην Κοινότητα, που η πλειοψηφία των με¬ 
τόχων του ανήκει σε υπηκόους κρατών μελών ή και σε κράτη μέλη 
και που πραγματικά ελέγχεται από τους υπηκόους αυτούς ή τα 
κράτη αυτά ή 

ββ) Ένας αερομεταφορέας που, αν και δεν εμπίπτει στον ορισμό του 
προηγούμενου σημείου αα) κατά την 12η Δεκεμβρίου 1987. 

ααα) Είτε έχει την κεντρική του διοίκηση και τον κύριο τόπο εργα¬ 
σιών του στην Κοινότητα και εκτελούσε τακτικές ή μη τακτικές αε¬ 
ροπορικές γραμμές μέσα στην Κοινότητα κατά τους δώδεκα μήνες 
πριν από την 12 Δεκεμβρίου 1987. 

βββ) Είτε εκτελούσε τακτικές γραμμές ανάμεσα σε κράτη μέλη με 
βάση την τρίτη και την τέταρτη ελευθερία των αιθέρων κατά τους 
δώδεκα μήνες πριν από την 12η Δεκεμβρίου 1987. 

Οι επιχειρήσεις που πληρούν τα παραπάνω κριτήρια αναφέρονται στο 
παράρτημα I. 

θ) Ενδιαφερόμενα κράτη: Τα κράτη μέλη μεταξύ των οποίων λει¬ 
τουργεί η εν λόγω τακτική αεροπορική γραμμή. 

ι) Τακτική αεροπορική γραμμή: μια σειρά πτήσεων καθεμία από τις 
οποίες πληροί όλους τους παρακάτω όρους: 

αα) Διασχίζει τον εναέριο χώρο περισσοτέρων του ενός κρατών με¬ 
λών. Ν 

ββ) Πραγματοποιείται με αεροσκάφη τα οποία προορίζονται για την 


επ’ αμοιβή μεταφορά επιβατών ή επιβατών και εμπορευμάτων ή και 
ταχυδρομείου, με όρους τέτοιους ώστε σε κάθε πτήση να διατίθενται 
θέσεις προς πώληση στο κοινό (είτε απευθείας από τον αερομεταφο¬ 
ρέα είτε από τους εξουσιοδοτημένους πράκτορές του). 

γγ) Είναι οργανωμένη κατά τρόπο ώστε να εξασφαλίζεται η σύνδεση 
μεταξύ των αυτών δύο ή περισσοτέρων σημείων: 

ααα) είτε βάση δημοσιευμένων πινάκων δρομολογίων, 

βββ) είτε με τέτοια κανονικότητα ή συχνότητα ώστε οι πτήσεις αυτές 
να αποτελούν μια εμφανώς συστηματική σειρά. 

ια) Πτήση: αναχώρηση από συγκεκριμένο αερολιμένα προς συγκε¬ 
κριμένο προορισμό (άρθρο 2 οδηγίας 87/601/ΕΟΚ). 

Άρθρο 4 

Κριτήρια 

Με την επιφύλαξη του άρθρου 6 παράγραφος 2 του παρόντος η 
Υπηρεσία Πολιτικής Αεροπορίας εγκρίνει αεροπορικούς ναύλους 
εφόσον οι ναύλοι αυτοί ευρίσκονται σε εύλογη αναλογία προς το πλή¬ 
ρως αναλελυμένο κόστος σε μακροχρόνια βάση του αιτούντος αερο¬ 
μεταφορέα, λαμβάνοντας εκ παραλλήλου υπόψη και άλλους σχετι¬ 
κούς παράγοντες. Η Υπηρεσία Πολιτικής Αεροπορίας λαμβάνει 
υπόψη εν προκειμένω, τις ανάγκες των καταναλωτών, την ανάγκη 
ικανοποιητικής απόδοσης του κεφαλαίου, την κατάσταση του αντα¬ 
γωνισμού στην αγορά, συμπεριλαμβανομένων των ναύλων των άλ¬ 
λων αερομεταφορέων που εξυπηρετούν το ίδιο δρομολόγιο, καθώς 
και την ανάγκη αποτροπής των πρακτικών ντάμπινγκ. Ωστόσο, το 
γεγονός ότι ένας προτεινόμενος αεροπορικός ναύλος είναι χαμηλότε¬ 
ρος από το ναύλο άλλου αερομεταφορέα που εξυπηρετεί το ίδιο δρο¬ 
μολόγιο, δεν αποτελεί επαρκή αιτιολόγηση για την άρνηση έγκρισης 
(άρθρο 3 Οδηγίας 87/601/ΕΟΚ). 

Άρθρο 5 
Διαδικασίες 

Οι αεροπορικοί ναύλοι υπόκεινται σε έγκριση της Υπηρεσίας Πο¬ 
λιτικής Αεροπορίας. Για το σκοπό αυτό, κάθε αερομεταφορέας υπο¬ 
βάλλει προς έγκριση τους ναύλους του, με τον τρόπο που ορίζει η 
ανωτέρω αρμόδια Αρχή. 

Τούτο γίνεται σύμφωνα με τη διαδικασία που προβλέπεται στο άρθρο 
4 της οδηγίας 601/87 της ΕΟΚ (άρθρο 4 οδηγίας 87/601/ 
ΕΟΚ). 

Άρθρο 6 

Ζώνη Ελαστικότητας 

1. Σε όλες τις τακτικές αεροπορικές γραμμές υπάρχουν οι παρα¬ 
κάτω δύο ζώνες ελαστικότητας: 

α) ζώνη έκπτωσης (ΟΙδΟΟΙΜΤ ΖΟΝΕ) που εκτείνεται από 90% 
μέχρι άνω του 65% του ναύλου μεταφοράς. 

β) ζώνη μεγάλης έκπτωσης (ϋΕΕΡ ϋΙδΟΟΙΙΝΤ ΖΟΝΕ) που εκτεί¬ 
νεται από 65% μέχρι 45% του ναύλου μεταφοράς. 

2. Εντός μια ζώνης ελαστικότητας, επιτρέπεται στους αερομεταφο¬ 
ρείς τρίτης ή τέταρτης ελευθερίας να καθορίζουν κατά βούληση τους 
ναύλους έκπτωσης και μεγάλης έκπτωσης, τηρουμένων των αντί¬ 
στοιχων όρων που προβλέπονται στο παράρτημα II, και υπό την 
προϋπόθεση ότι οι ναύλοι αυτοί θα έχουν κοινοποιηθεί στην Υπηρεσία 
της Πολιτικής Αεροπορίας το αργότερο 21 ημέρες πριν από την ημε¬ 
ρομηνία κατά την οποία προτείνεται να τεθούν σε ισχύ. 

3. Εάν ο ναύλος ο οποίος έχει εγκριθεί ή εγκρίνεται σύμφωνα με κα¬ 
θεστώς διμερούς έγκρισης και ο οποίος, όσον αφορά τους όρους του, 
επιδέχεται αυτόματη έγκριση στη ζώνη μεγάλης έκπτωσης, είναι 
χαμηλότερος από το κατώτατο όριο της ζώνης αυτής, τότε παρέχο¬ 
νται πρόσθετα περιθώρια ελαστικότητας ως προς το επίπεδο του 
ναύλου αυτού. Αυτά τα πρόσθετα περιθώρια ελαστικότητας εκτείνο¬ 
νται από ποσοστό 10% κάτω από το διμερώς εγκεκριμένο επίπεδο 
του ναύλου αυτού έως το ανώτατο όριο της ζώνης μεγάλης έκπτω¬ 
σης· 

Ενας ναύλος με πρόσθετα περιθώρια ελαστικότητας σύμφωνα με την 
παρούσα παράγραφο, ανανεώνεται, στην εκάστοτε επόμενη περίοδο 
ναύλων, ύστερα από αίτηση του ενδιαφερομένου αερομεταφορέα, σε 
επίπεδο όχι χαμηλότερο από το ποσοστό του ναύλου αναφοράς στο 
οποίο βρισκόταν στο τέλος της προηγούμενης περιόδου ναύλων. 
Οποιαδήποτε αλλαγή στο επίπεδο του ναύλου αναφοράς λαμβάνεται 
δεόντως υπόψη. 

Για τους σκοπούς της παρούσας παραγράφου, οι χειμερινές και οι θε- 

ρινές περίοδοι ναύλων ρυθμίζονται χωριστά (άρθρο 5 οδηγίας 87/ 
601/ΕΟΚ). 

Άρθρο 7 

Το παρόν διάταγμα δεν κωλύει την Ελλάδα να συνάπτει ή να δια¬ 
τηρεί σε ισχύ διακανονισμούς περισσότερο ελαστικούς από τις διατά¬ 
ξεις των άρθρων 5 και 6 του παρόντος (άρθρο 6 Οδηγίας 87/601/ 
ΕΟΚ). , 

Άρθρο 8 

Η μη έγκριση ενός αεροπορικού ναύλου τακτικής γραμμής διέπε- 
ται από τις διατάξεις του άρθρου 7 της Οδηγίας 87/601 της ΕΟΚ 
(άρθρο 7 Οδηγίας 87/601/ΕΟΚ). 

Άρθρο 9 

Για κάθε συμφωνία που η Ελλάδα έχει συνάψει με μια ή περισσό¬ 
τερες τρίτες χώρες βάσεις της οποίας εκχωρούνται σε αερομεταφο¬ 
ρέα τρίτης χώρας δικαίωμα πέμπτης ελευθερίας, για δρομολόγιο 
μεταξύ κρατών μελών της ΕΟΚ, η δε συμφωνία αυτή περιλαμβάνει 
διατάξεις ασυμβίβαστες με το παρόν, λαμβάνεται από το κράτος το 
ταχύτερο, κάθε κατάλληλο μέτρο για την άρση του ασυμβίβαστου. 
Έως ότου αρθούν τα ασυμβίβαστα, το παρόν δεν θίγει τα δικαιώ¬ 
ματα και τις υποχρεώσεις έναντι τρίτων χωρών που απορρέουν από 
τη συμφωνία αυτή (άρθρο 10 Οδηγίας 87/601/ΕΟΚ). 

Άρθρο 10 

1. Η Υπηρεσία Πολιτικής Αεροπορίας συνεργάζεται με τα άλλα 
Κράτη μέλη και την Επιτροπή, για την εφαρμογή του παρόντος και 
ιδίως όσον αφορά στη συγκέντρωση των στατιστικών στοιχείων για 
τις περιπτώσεις του άρθρου 7 της Οδηγίας 87/601/ΕΟΚ. 

2. Οι εμπιστευτικές οδηγίες που παρέχονται κατ’ εφαρμογή των 
ανωτέρω καλύπτονται από το επαγγελματικό απόρρητο. 

Άρθρο 11 

Η Υπηρεσία Πολιτικής Αεροπορίας ανακοινώνει στην Επιτροπή 
της ΕΟΚ όλες τις νομοθετικές κανονιστικές και διοικητικές διατά¬ 
ξεις που θεσπίζονται κατ’ εφαρμογή του παρόντος. 

Άρθρο 12 

Προσάρτηση Παραρτημάτων και Προσαρτήματος. 

Προσαρτώνται και αποτελούν αναπόσπαστο μέρος του παρόντος 
διατάγματος τα παραρτήματα I και II καθώς και το προσάρτημα 
της Οδηγίας 87/601/ΕΟΚ, των οποίων τα κείμενα έχουν ως ακο¬ 
λούθως: 

ΠΑΡΑΡΤΗΜΑ I 

Αεροπορικές εταιρείες που αναφέρονται στο άρθρο 3 στοιχείο η) 
ββ). Οι ακόλουθες αεροπορικές εταιρείες ανταποκρίνονται στα κρι¬ 
τήρια που αναφέρονται στο άρθρο 3 στοιχείο η) ββ) του πιό πάνω 
Διατάγματος όσο διάστημα αναγνωρίζονται ως εθνικοί αερομεταφο¬ 
ρείς από το κράτος μέλος το οποίο τους αναγνωρίζει αυτή την ιδιό¬ 
τητα κατά την ημερομηνία του παρόντος: 

- δεΑΝϋΙΝΑνίΑΝ ΑΙΚΕΙΝΕ5 5Υ5ΤΕΜ, 

- ΒΚΙΤΑΝΝΙΑ ΑΙΚΨΑΥ5, 

- ΜΟΝΑΚΟΗ ΑΙΗΕΙΝΕ5. 

ΠΑΡΑΡΤΗΜΑ II 

Όροι για τους ναύλους έκπτωσης και μεγάλης έκπτωσης. 

ΖΩΝΗ ΕΚΠΤΩΣΗΣ 

1. Για να υπαχθούν οι ναύλοι στην ζώνη έκπτωσης, θα πρέπει να 
πληρούν όλους του ακόλουθους όρους: 

α. ταξίδι μετ’ επιστροφής ή περιοδεία (ΚΟΓΙΝΟ ΟΚ ΓΙΡΚΧΕ ΤΚΙΡ) 

β. μεγίστη διανομή έξι μήνες και είτε 

γ. ελάχιστη διαμονή όχι κατώτερη από μια διανυκτέρευση του Σαβ¬ 
βάτου ή έξι διανυκτερεύσεις, είτε 

δ. αν πρόκειται για μειωμένη κίνηση, όπως ορίζεται στο προσάρ¬ 
τημα, προκαταβολική αγορά τουλάχιστον 14 ημέρες πριν, κράτηση 
για ολόκληρο το ταξίδι, ταυτόχρονη έκδοση και πληρωμή του εισιτη¬ 
ρίου. Ακύρωση ή αλλαγή της κράτησης είναι δυνατή μόνον πριν από 
την αναχώρηση για το ταξίδι μετάβασης και με επιβάρυνση ίση προς 
το 20% τουλάχιστον της τιμής του εισιτηρίου. 


ΖΩΝΗ ΜΕΓΑΛΗΣ ΕΚΠΤΩΣΗΣ 

2. Οι ναύλοι που υπάγονται στην ζώνη μεγάλης έκπτωσης πρέπει να 
πληρούν: 

- είτε τους όρους του σημείου 1 στοιχεία α), β) και γ) του παρόντος 
παραρτήματος και έναν ακόμη από τους ακόλουθους όρους: 

α. Η κράτηση, έκδοση και πληρωμή του εισιτηρίου για ολόκληρο το 
ταξίδι γίνονται ταυτόχρονα. Ακύρωση, ή αλλαγή κράτήσης είναι δυ¬ 
νατή μόνον πριν από την αναχώρηση για το ταξίδι μετάβασης και με 
επιβάρυνση 20% τουλάχιστον της τιμής του εισιτηρίου. 

β. Το εισιτήριο αγοράζεται υποχρεωτικά 14 τουλάχιστον ημέρες πριν 
την αναχώρηση. Η κράτηση, έκδοση και πληρωμή του εισιτηρίου 
για ολόκληρο το ταξίδι γίνονται ταυτόχρονα. Ακύρωση ή αλλαγή 
κράτησης είναι δυνατή μόνο πριν από την αναχώρηση για το ταξίδι 
μετάβασης και με επιβάρυνση 20% τουλάχιστον της τιμής του εισι¬ 
τηρίου. . 

γ. Η αγορά του εισιτηρίου επιτρέπεται μόνον την παραμονή της ανα¬ 
χώρησης για το ταξίδι μετάβασης. Οι κρατήσεις για την μετάβαση 
και την επιστροφή πρέπει να γίνονται χωριστά και μόνο στη χώρα 
αναχώρησης, την παραμονή της σχετικής πτήσης. 

δ. Το εισιτήριο διατίθεται αποκλειστικά σε νέους μέχρι 25 ετών ή σε 
ηλικιωμένα άτομα 60 ετών και άνω. 

- είτε, αν πρόκειται για μειωμένη κίνηση, όπως ορίζεται στο προ¬ 
σάρτημα, τους όρους του σημείου 1 στοιχεία α) και β) του παρόντος 
παραρτήματος παράλληλα με: 

- είτε τον όρο του παρόντος σημείου 2 στοιχείο β) και έναν από τους 
ακόλουθους όρους: 

ε. Ο επιβάτης είναι ηλικίας κάτω των 25 ετών ή άνω των 60 ετών. 

στ. πατέρας ή και μητέρα με παιδιά ηλικίας το πολύ 25 ετών που συ¬ 
νταξιδεύουν (τρία άτομα τουλάχιστον). 

ζ. έξι ή περισσότερα άτομα που ταξιδεύουν ομαδικά με αλληλένδετα 
εισιτήρια (0Κ055 - ΚΕΓΕΚΕΝΟΕϋ ΤΚΖΚΕΤ5). 

- είτε: 

η. το εισιτήριο αγοράζεται υποχρεωτικά 28 τουλάχιστον ημέρες πριν 
την αναχώρηση. . , . . ^. 

Η κράτηση για ολόκληρο το ταξίδι, η έκδοση και ή πληρωμή του εισι¬ 
τηρίου γίνονται ταυτόχρονα. Ακύρωση ή αλλαγή κράτησης γίνονται 
μόνο: 

- περισσότερο από 28 ημέρες πριν από το ταξίδι μετάβασης) με επι¬ 
βάρυνση 20% τουλάχιστον της τιμής του εισιτηρίου ή 

' - λιγότερο από 28 ημέρες πριν από το ταξίδι μετάβασης, με επιβά¬ 
ρυνση τουλάχιστον 50% της τιμής του εισιτηρίου. 


Προσάρτημα^ 

Ορισμός μειωμένης κίνησης. 

Ένας αεροματαφορέας μπορεί να χαρακτηρίζει ορισμένες πτήσεις 
ως «μειωμένης κίνησης» του σημείου με βάση εμπορικά κριτήρια. 

Όταν ένας αερομεταφορέας επιθυμεί να χρησιμοποιήσει τον όρο του 
σημείου 1 στοιχείο δ) του παραρτήματος II ή κάποιον από τους 
όρους του σημείου 2 στοιχεία ε) έως η) του παραρτήματος· αυτού ο 
προσδιορισμός των πτήσεων μειωμένης κίνησης για κάθε δρομολό¬ 
γιο συμφωνείται μεταξύ των αρχών πολιτικής αεροπορίας των εν¬ 
διαφερομένων κρατών μελών, με βάση την πρόταση του αερομετα¬ 
φορέα αυτού. 

Σε κάθε δρομολόγιο όπου η συνολική δραστηριότητα αερομεταφο¬ 
ρέων τρίτης και τέταρτης ελευθερίας φθάνει το μέσο όρο των 18 πτή¬ 
σεων μετ’ επιστροφής την εβδομάδα, ο ενδιαφερόμενος μπορεί κατ’ 
ελάχιστον, να εφαρμόζει τους όρους του σημείου 1 στοιχείο δ) του 
παραρτήματος II ή του σημείου 2 στοιχεία ε) έως η) του παραρτήμα¬ 
τος αυτού για το 50%· των συνολικών ημερήσιων πτήσεών του, με 
την προϋπόθεση ότι οι πτήσεις στις οποίες μπορεί να εφαρμοστούν οι 
όροι αυτού αναχωρούν μεταξύ 10.00 και 16.00 ή μεταξύ 21.00 και 
6 . 00 . · 


Άρθρο 13 

Έναρξη ισχύος. · 

Η ισχύς του παρόντος αρχίζει από την 'δημοσίευσή του στην Εφη¬ 
μερίδα της Κυβερνήσεως. 

Στον Υπουργό Μεταφορών και Επικοινωνιών αναθέτουμε την δη¬ 
μοσίευση και εκτέλεση του παρόντος διατάγματος. 

Αθήνα, 18 Μαΐου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ' ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΠΑΝΑΓΙΩΤΗΣ ΡΟΥΜΕΛΙΩΤΗΣ ΓΙΑΝΝΗΣ ΧΑΡΑΛΑΜΠΟΥΣ 
-♦- 

ΔΙΟΡ ΘΩΣΕΙΣ ΣΦΑΛΜ ΑΤΩΝ 

(4) 

Η σελίδα 1224 του ΦΕΚ 95/Α714.4.89 (Ν. 1842/1989), λόγω 
εσφαλμένης καταχώρησης άρθρων και παραγράφων σ’ αυτήν, αντικαθί¬ 
σταται με την δημοσιευόμενη κατωτέρω: 

«Άρθρο 15 

1. Το πρωτόκολλο αυτά θα παραμείνει επίσης ανοικτό για προσχώ¬ 
ρηση οποιασδήποτε Κυβερνήσεως που δεν ανήκει στα παρόντα μέλη. 

2. Η τοιαϋτη προσχώρηση θα αποκτήσει ισχύ από της καταθέσεως 
του οργάνου προσχωρήσεως στο Γενικό Γραμματέα. 

3. Αν το όργανο προσχωρήσεως κατατεθεί προ της ενάρξεως της 
ισχύος του πρωτοκόλλου αυτού, η Κυβέρνηση που καταθέτει το όργανο 
προσχωρήσεως θα εφαρμόσει το πρωτόκολλο αυτό δοκιμαστικά από 
την 1η Ιανουάριου του έτους που έπεται του έτους κατά τη διάρκεια του 
οποίου κατατέθηκε το όργανο προσχωρήσεως. Αν το όργανο προσχω¬ 
ρήσεως κατατεθεί μετά την έναρξη της ισχύος του πρωτοκόλλου αυτού, 
θα τεθεί σε ισχύ την 1η Ιανουάριου του έτους που έπεται του έτους κατα¬ 
θέσεως του οργάνου. 

4. Η τοιαύτη προσχώρηση θα θεωρηθεί ότι αποτελεί προσχώρηση 
στη Συμφωνία όπως τροποποιήθηκε από το Πρωτόκολλο αυτό. 

Άρθρο 16 

Ο Γενικός Γραμματέας θα αποστέλει κεκυρωμένα αντίτυπα του πρω¬ 
τοκόλλου αυτού σε όλες τις Κυβερνήσεις που το υπέγραψαν και προσχώ¬ 
ρησαν σ’ αυτό και . θα τους γνωστοποιεί: 

α) Όλες τις υπογραφές του πρωτοκόλλου αυτού. 

β) Την κατάθεση κάθε οργάνου επικυρώσεως ή προσχωρήσεως, και 

γ) Την ημερομηνία που θα τεθεί σε ισχύ το πρωτόκολλο αυτό σύμ¬ 
φωνα με το Άρθρο 14. 

ΣΕ ΠΙΣΤΩΣΗ ΤΩΝ ΠΑΡΑΠΑΝΩ οι υπογεγραμμένοι πλήρως 
εξουσιοδοτημένοι υπέγραψαν το πρωτόκολλο αυτό για λογαριασμό των 
Κυβερνήσεών τους. 

ΕΓΙΝΕ στο Μόντρεαλ την τρίτη Νοεμβρίου του χιλιοστού εννεακο- 
σιοστού ογδοηκοστού δευτέρου έτους στην αγγλική, γαλλική και ισπα¬ 
νική γλώσσα, των τριών κειμένων που είναι εξ ίσου αυθεντικά σε ένα 
μόνο αντίτυπο που θα κατατεθεί στον Οργανισμό Διεθνούς Πολιτικής 
Αεροπορίας. 

ΠΡΟΣΑΡΤΗΜΑ 

Νέο Τμήμα III του' Παραρτήματος III της Συμφωνίας. 

«ΤΜΗΜΑ III 
ΤΕΛΗ ΧΡΗΣΕΩΣ 

1. Σύμφωνα με το Άρθρο XIV της παρούσας Συμφωνίας την ή προ 
της 20 Νοεμβρίου 1982 το Συμβούλιο θα καθορίσει ένα μόνο τέλος 
χρήσεως των Υπηρεσιών που χρηματοδοτούνται από κοινού για κάθε 
πολιτικό αεροσκάφος για το ημερολογιακό έτος 1983. Το τέλος θα υπο¬ 
λογίζεται δια διαιρέαεως του ενενήντα πέντε τοις εκατό των εγκεκριμέ¬ 
νων προϋπολογιζομένων εξόδων εκπεφρασμένων σε δανικές κορώνες, 
που επιβαρύνουν την πολιτική αεροπορία για το 1983 (όπως καθορίζε¬ 
ται στην παράγραφο 6 παρακάτω) πλέον μια διόρθωση σε περίπτωση 
ελλείμματος ή μείον σε περίπτωση πλεονάσματος στο 1981 (υπολογιζό¬ 


μενου σύμφωνα με τις παραγράφους 3, 4 και 5 παρακάτω) δια του συ¬ 
νολικού αριθμού υπερπτήσεων στο 1981, στρογγυλοποιούμενου στην 
πλησιέστερη δανική κορώνα. 

2. Οι διατάξεις της παραπάνω 1 παραγράφου, με σχετική διόρθωση 
για τα μνημονευόμενα έτη, θα ισχύει κατά τον υπολογισμό των τελών 
χρήσεως για κάθε υπέρπτηση πολιτικού αεροσκάφους για το ημερολο¬ 
γιακό έτος 1984 και εφεξής. 

3. Το έλλειμμα ή πλεόνασμα που αναφέρεται στην παράγραφο 1 πα¬ 
ραπάνω είναι η διαφορά μεταξύ του ποσού που εισπράττεται κάθε χρόνο 
(παράγραφος 4 παρακάτω) και του συνόλου των χρεωθέντων ποσών 
στους χρησιμοποιούντας στο ίδιο έτος (παράγραφος 5 παρακάτω). 

4. Το ποσό που υπόκειται σε είσπραξη για το 1981 (για υπολογισμό 
των τελών χρήσεως του 1983) είναι ογδόντα τοις εκατό του ενενήντα 
πέντε τοις εκατό των εγκεκριμένων εξόδων που καταλογίζονται στην 
πολιτική αεροπορία για το 1981 μειουμένων κατά το πλεόνασμα των 
εισπράξεων του 1979. Το 1982 είναι ενενήντα πέντε τοις εκατό των 
εγκεκριμένων εξόδων που καταλογίζονται στην πολιτική αεροπορία για 
το 1982 μειουμένων κατά το πλεόνασμα των εισπράξεων του 1980. 
Για το 1983 και μετά το ποσό που θα υπόκειται σε είσπραξη θα είναι 
ενενήντα πέντε τοις εκατό των εγκεκριμένων εξόδων που καταλογίζο¬ 
νται στην πολιτική αεροπορία σ’ αυτό το έτος μειουμένων κατά το πλεό¬ 
νασμα των εισπράξεων ή αυξανομένων κατά το έλλειμμα των εισπρά¬ 
ξεων των δύο προηγούμενων ετών. 

5. Κατά τον υπολογισμό των τελών χρήσεως για το 1983, τα χρεω- 
νόμενα ποσά στους χρησιμοποιούντας για το 1981 (αναγκαία για καθο¬ 
ρισμό του ελλείμματος ή πλεονάσματος για το 1981) θα υπολογισθούν 
πολλαπλασιάζοντας το τμήμα των τελών χρήσεως του 1981 σε λίρες 
στερλίνες που αναφέρονται στην παρούσα Συμφωνία με τον αριθμό υπερ¬ 
πτήσεων στο 1981, και μετά μετατρέποντας σε δανικές κορώνες με τις 
εγκεκριμένες ισοτιμίες για το 1981. Τα επόμενα χρόνια τα ποσά που θα 
χρεωθούν στους χρησιμοποιούντας θα υπολογίζονται κατά τον ίδιο 
τρόπο με τις σχετικές διορθώσεις του έτους. 

6. Για το σκοπό του υπολογισμού των τελών χρήσεως τα παρακάτω 
ποσοστά επί τοις εκατό των εξόδων από κοινού χρηματοδοτηθέντα (π.χ. 
ενενήντα πέντε τοις εκατό των ολικών εξόδων) καταλογίζονται στη διε¬ 
θνή πολιτική αεροπορία. 

α) 30 τοις εκατό των Μετεωρολογικών Υπηρεσιών (επιφάνειας και 
ανώτερης ατμόσφαιρας συνοπτικών παρατηρήσεων) και σχετικών τηλε¬ 
πικοινωνιακών μετεωρολογικών υπηρεσιών. 

β) 100 τοις εκατό της Αεροναυτικής Επικοινωνίας και των Τηλεγρα¬ 
φικών Υπηρεσιών (εξαιρουμένων ΜΕΤ/ΕΠΙΚΟΙΝ.). 

γ) 90 τοις εκατό του μη κατευθυνόμενου ραδιοφάρου (ΝΡΒ) στο 
Πρινς Κρίστιαν Σαντ (ΡΒΙΝδ 0ΗΚΙ5ΤΙΑΝ δυΝϋ). 

Άρθρο δεύτερο 

Η ισχύς του νόμου αυτού αρχίζει από τη δημοσίευσή του στην Εφημε¬ 
ρίδα της Κυβερνήσεως και των πρωτοκόλλων που κυρώνονται σύμ¬ 
φωνα μετά προβλεπόμενα στα άρθρα 14 και 15 αυτών αντιστοίχους. 

Παραγγέλλουμε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου του Κράτους. 

Αθήνα, 13 Απριλίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΟΙΚΟΝΟΜΙΚΩΝ 

ΚΑΡΟΛΟΣ ΠΑΠΟΥΛΙΑΣ ΔΗΜΗΤΡΗΣ ΤΣΟΒΟΛΑΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΙΑΝΝΗΣ ΧΑΡΑΛΑΜΠΟΥΣ 

Θεωρήθηκε και τέθηκε η Μεγάλη Σφραγίδα τον Κράτους. 
Αθήνα, 14 Απριλίου 1989 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΓΙΑΝΝΗΣ ΣΚΟΥΛΑΡΙΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




